Yessefk ɣef umsuɣel ad yegzu aḍris akken ad t-yessuqel, ur yettissin ara kan awalen n uḍris. Maca ad yegzu ula d izen-is s yiferdisen isnilsanen yettwaxedmen neɣ ayen yufa deg unadi. I tegzi n uḍris ad yesseqdec s umata akk ayen yessen ama d tizemmar tisnilsayin ama d tamusni tamkusnant, d ayen i yeffɣen i tesnilest iwakken ad yaweḍ ɣer tsuqilt yelhan ilaq ad yegzu s telqayt aḍris anaṣli.